AlexejDobrolubov/national_council_slovak_2010 huggingface dataset:
12. schôdza NR SR - 9.deň - B. popoludní
Dátum: 2024-04-30
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

74. No, ja sa s vaším názorom na tie vnadiská, kŕmenie stotožňujem, absolútne v plnom rozsahu, budeme v rozprave o tom rozprávať, že my neriešime naozaj ten najväčší problém, čo tu je, a to je, že my kŕmime, my sme spravili z divej zvery dobytok, ktorý kŕmime na Slovensku neskutočným spôsobom, aj okolo Poľany, Bystrice, všade a budem k tomu rozprávať. Ale nerozumiem, prečo tam dali teda k tým šelmám toho šakala, keď šakal sa podľa vyhlášky 489/2013 môže od 1. 8. do konca februára loviť. Pán Danko, teraz na mňa pozeral, že toto čo je, to nevedel, tak už to vie. Tak potom im to, prosím vás, povedzte, že toto, toto nech stadiaľ chlapci dajú preč. A jednu vec ste tam naozaj dobre vypichli, a to bol ten zásahový tím, ku ktorému budem tiež ja hovoriť. Len jednoducho, viete, to za našej vlády sa zásahové tímy spravili a budú ich dehonestovať neskutočným spôsobom, budú ich urážať namiesto toho, aby sa naozaj tie zásahové tímy oveľa, oveľa lepšie, efektívnejšie zlepšili, lebo to je cesta, o ktorej budem rozprávať. Takže ja si nemyslím, že viete, že tí ľudia na tom vidieku nepočúvajú, čo rozprávame, pretože ja si absolútne nemyslím, že by ste, PS-ko, chceli protestovať proti tomu, aby sa odstrelil nejaký problémový medveď, ktorý po Liptovskom Mikuláši behá a ohrozuje tam ľudí. To žiaden normálny človek nechce, ale oni budú, oni budú rozprávať, že vy, vy, vy, PS-ko, tu nechcete robiť nič, vy budete medvede chrániť, budete vašimi neziskovými organizáciami bojovať proti tomu, aby sme ich strieľali. To je, to je bohapusté zavádzanie, bohapusté zavádzanie a toto je politikárčenie a aj toto spomeniem vo svojej rozprave, lebo naozaj táto téma sa stala politickou, nie odbornou.
12. schôdza NR SR - 9.deň - B. popoludní
Dátum: 2024-04-30
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

58. Pán Hlina, no musíte o mŕtvych vždy len v dobrom hovoriť, takže keď budete spomínať Hitlera, len to bol taký slušný a dobrý človek, budete spomínať Stalina, no to bol taký vynikajúci človek. Takže, pán Hlina, nezabudnite, vždy len v dobrom, vždy, nesmiete o zločincoch rozprávať v zlom. Budú vám, pán Hlina, rozprávať tie ich trápnosti, že od roku, že v 2020 – 2023 sa tu zatvárali chudáci smeráci, úbožiaci, ktorých ste likvidovali, no tak tí chudáci smeráci, úbožiaci sú obvinení, ale prišiel Trestný zákon, prišiel Gašpar, prišiel Susko, prišla partička a júj, a ideme to, všetko sa to zlikvidovalo a chudáci, čo kradli, tak už budú z nich anjelikovia, ktorí budú kradnúť ďalej. Budú vám tu rozprávať, ako niekto zomrel vo väzení, ale ten, čo zomrel vo väzení, aj generálny prokurátor povedal, že sa zasamovraždil, ale oni vám budú stále rozprávať tie ich bludy a kydy, ako ste vy zapríčinili smrť človeka vo väzení, no ten človek bol odsúdený, teda obvinený a zatvorený a tak to boli naozaj stotridsiati ešte stále obvinení, ktorých ide očistiť celá táto partička. No a Harabin, to je to je špeciálna vec. Viete, Danko musí byť vďačný Harabinovi za to, čo urobil, pretože teraz ho využívať na svoje tlačenie na hlasákov, pretože Harabin, vďaka Harabinovi a jeho hlasom sa Pellegrini stal prezidentom, takže táto partička tu ide naozaj tvrdo, tvrdo po svojich záujmoch. To nie je o tom, že Harabin je človek, ktorý by niečo urobil čestne, samozrejme, ten príklad, čo ste hovorili z osemdesiateho šiesteho, to všetci vedia, kto bol Harabin za komunizmu, ale všetci vieme, kto bol Harabin aj tuná za demokracie, keď pán Harabin údajne, údajne sa kamarátil so Sadikim, no a aj som ho zažil na takých akciách, keď som moderoval nezištne pre ZVJS, keď pán Harabin tam chodil a tancoval po tých akciách. Takže naozaj Harabin je Dankov zlatý bonus, ktorý... (Prerušenie vystúpenia časomerom.)
12. schôdza NR SR - 9.deň - A. dopoludnia
Dátum: 2024-04-30
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

8. Ďakujem veľmi pekne. Mne sa strašne páčilo, pani poslankyňa, ako ste apelovali na pána Gašpara a ako ste povedali, že apelujete na neho, aby ten výber bol naozaj spravodlivý. Ja len k tomu poviem, že Tibor vybral výborne do SIS, Tibor je šikovný. Ja som to nikdy nerobil a nikdy, nikdy by som to neurobil, aby som svoju rodinu niekde protežoval, lebo to je, to by ma ľudia zožrali, zožrali by ma. Pročko si dosadil svoju dcéru niekde. Vidíte, tu si protekčne, naozaj to bolo protekčné, Tibor, dosadil svojho syna do SIS a vy očakávate od nich, že budú naozaj v rámci spravodlivosti, v rámci rovnosti, v rámci cti a hlavne toho, že tí sudcovia by mali mať takú tú morálku, že tam dosadia niekoho, kto bude zastávať zákon, spravodlivosť. Ja som hlboko presvedčený, že zase to bude niekto, kto pôjde po ruke Robertovi Ficovi a všetkým tým, možno to bude sesternica niekoho. Tibor, nemáš nejakého sudcu v rodine? Máte, že? Dobre. Takže to je o tom, skončili, skončili sme na Slovensku s výberovými konaniami, ktoré by mali byť spravodlivé, a ideme to, ideme to rezať hlava-nehlava. Ja si myslím, že ľudia, ktorí nevolili vládnu koalíciu, to vidia. Ľudia, ktorí ju volili, im je to jedno. Im je jedno, že sesternica Tibora bude niekde na vysokom poste, že syn je v SIS. Im je to jedno, lebo to tak je, to je super. V normálnom, vyspelom štáte, keby si dosadil politik svojho syna na vysokú, vysokú funkciu, ktorá naozaj súvisí s bezpečnosťou štátu, tak ho tam zožerú. U nás? (Prerušenie vystúpenia časomerom.)
12. schôdza NR SR - 8.deň - A. dopoludnia
Dátum: 2024-04-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

79. Viete, mne je jedno, kto má aké zamestnanie, čo robil, či má základné vzdelanie, občania ho zvolili, je tu v Národnej rade, ale tu je bežné, naozaj bežné, že vás urážajú, a proste ste to popísali. Pani poslankyňa Krumplová... Kramplová, prepáčte, ospravedlňujem sa, pani poslankyňa Kramplová, keby vám povedali, že ste trúba sprostá, ako povedal Ševčík na poslankyňu, čo by ste spravili? Ako by ste sa cítili? A toto robia, Huliak tu nadáva ľuďom do hyen, včera Takáč do bláznov, myslíte, že ho upozornil, že ho upozornil Žiga? Povedali, že sa tak budeme správať. Nikdy v živote, nikdy v živote som nikomu nenadával. Mladý Kaliňák vyplakáva, keď mu na ulici povedia, že je kkt. Nám na uliciach urážajú naše matky, našich ľudí a práve mladý Kaliňák svojimi facebookovými statusmi robí, robí... ľudí poštváva. Viete, čo im vadí? Vadí im to, že keď uverejníme takéto niečo (rečník zobral do rúk hárok papiera A3 s nápisom: „Predsedá nám obvinený Žiga! Hanba“, ukazujúc ho plénu), že nám predsedá obvinený, obvinený človek, tak im to vadí, ale toto je pravda! Toto je pravda! A toto, pravda im vadí! Potom nás budú urážať, budú vyplakávať po uliciach. Dneska Takáč povedal, že som napadol člo... lebo... že som napadol poslanca. Nikoho som nenapadol. Nikoho, ani Blahu! Ale máme tu Glücka, ktorý napadol človeka, odzadu päsťou udrel Igora, ale to je v poriadku, to je v poriadku, taký tu môže sedieť. Viete, nikdy v živote som nikomu naozaj nehovoril, čo dokázala a ako to dokázala, keď tu poslanci Národnej rady rozprávajú o tom, že čo ste vy dokázali, čo ste vy robili, mladá poslankyňa, ako vy môžete byť, lebo ste mladá. Mám tamto tým mladým vrabcom vysvetľovať, čo v živote dokázali a sú tu? Čo v živote dokázal Kaliňák? Ale je tu, no dobre, nech sa páči, je tu. Keby som ja mal strýka takého ako on, tak som možno už minister... lietadiel. Ale to tak je. Ale žite si svoj život, ale neurážajte iných! Neurážajte iných! A toto robíte. A to je biedne. A toho, čo... čo robí Huliak a SNS, ako urážate ženy, je odporné.
12. schôdza NR SR - 8.deň - A. dopoludnia
Dátum: 2024-04-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

45. Pán Čaučík, povedali ste, že medveď potrebuje svoje prirodzené prostredie. No medveďovi sme zobrali jeho prirodzené prostredie. Medveď už nemá svoje prirodzené prostredie a my ho z neho vytláčame. Ale to, čo v tomto zákone je, už som to hovoril aj v prvom, v... v skrátenom, budem to rozprávať ďalej, my máme prostriedky na to, aby sme eliminovali aj tých vlkov, ktorí budú v dedine chodiť alebo budú chodiť popri, popri jazere. Aj na to máme prostriedky. Máme prostriedky na to, aby sme eliminovali tohto medveďa. Máme zásahové tímy. Ja vás poprosím, pán Čaučík, aby sme išli týmto smerom, ale vás poprosím, kádehákov, prosím vás, poďte s nami v rozumnom, v rozumnom zastavení kŕmenia, ale nielen medveďov, lebo ste hovorili o škodách, o 300-tisíc škodách, ktoré spôsobujú medvede, vlky. Ale viete, koľko škôd spôsobuje danielia, vysoká a premnožená zver diviačia? To sú milióny, desiatky miliónov. Na to tu, na toto tu nikto neupozorňuje, koľko škôd tým poľnohospodárom robili premnožená zver, ktorú ešte prikrmujeme! A na tom prikrmovaní sa prikrmujú aj medvede! Toto je naozaj 20-30 ročný problém, odkedy začali poľovať oligarchovia, ktorí sypú, sypú chlebíky, čokolády... všetko tam dávajú tým zvieratám, len aby si ich tam udržali, a nestrieľajú tie zvieratá. Ja som poľovník, veď sa nestrieľa, naozaj na Záhorí 3,5-tisíc danielov?! Ako prinútite tých poľovníkov, aby to strieľali? A teraz ideme dať poľovníkom, ktorí už majú, majú možnosť ŠOP-ka im môže dať výnimku, hovoríme tu o mimoriadnej situácii, veď ale tá mimoriadna situácia nastane, keď zavolajú niekde, že medveď je v dedine a robí tam niečo zlé, no tak zavolajú zásahový tím. Poďme tieto zásahové tímy, môžeme ich úplne ešte zväčšiť, môžeme dať o dva zásahové tímy viac. Bližšie o tom budem rozprávať v rozprave.
12. schôdza NR SR - 8.deň - A. dopoludnia
Dátum: 2024-04-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

23. Pán minister, aj my podporujeme dobré veci a chceme naozaj, aby tí poľnohospodári dostali to, čo majú dostať. Tiež sme, zdieľam názor pána Hlinu, že naozaj nie je to dobré a tí poľnohospodári nedostali tie peniaze včas, nedostali. A tiež chcem povedať, že ste človeka, o ktorom ste rozprávali, a o našej vláde ste rozprávali, ako sme tu to strašne robili, tak toho človeka ste teraz dali na inú, inú (povedané so smiechom) význačnú, významnú funkciu, takže až, až také strašné to nebolo. O pánovi Hlinovi ste rozprávali, že konšpiruje, že tu, že, že, že on rozpráva o ostatných, že sú blázni a on je lietadlo. Pán Takáč, aj včera ste predviedli, prišli ste, vyrušovali ste ma a nazvali ste mi blázon Pročko. Viete, pán Takáč, ja o vás by som tiež mohol rozprávať. Nikdy v živote som vás neurazil a viem o vás také veci, nikdy v živote. Tak sa skúste správať ako minister a nesprávajte sa ako vulgárny, arogantný, obyčajný krčmový podvodník. Ja vás poprosím, naozaj sa správajte ako minister.
12. schôdza NR SR - 7.deň - B. popoludní
Dátum: 2024-04-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

170. Čo vyriešime týmto zákonom? Že, že dáme možnosť poľovníkom strieľať medveďov? Veď to tu stále je. Ja som nikdy nepovedal, že, že tu nie je problém. Ja som to v úvode hneď povedal, že problematické medvede poďme strieľať. Ale ja som povedal, že tu máme zásahový tím, ktorý treba zefektívniť. Ja som povedal, že už teraz môžu poľovníci, ŠOPK-a im dá povolenie na to, aby sa mohlo strieľať. Ja, ja, kde ja hovorím o nejakých, o tom, že budeme to riešiť len, len sprejmi? Ja hovorím, že aké, aká možnosť je s tými sprejmi. A ako tento zákon, pán Hazucha, vyrieši to, že ten medveď už nepríde? Veď, preboha, ja chcem, aby sme riešili problémových medveďov. A vy si čo myslíte, že keď príde problémový medveď, tak tento zákon to ako vyrieši? Tak, ako sa to rieši doteraz! Tak... ale veď takto sa to rieši doteraz! Čo myslíte, že doteraz sa to rieši nejak inak? Doteraz, minister vydá mimoriadne opatrenie, a teda vydajú sa mimoriadne opatrenia a medveď sa bude eliminovať, ale až potom, ak to nahlásia! A toto je to isté. Pán Hazucha, prepáčte, ale nehnevajte sa, naozaj tento zákon to nerieši, že ten medveď bude hneď eliminovaný. A aký medveď? Chápete? Ten, čo prejde tri kilometre okolo a ľudia povedia: „Je, je tu medveď, je tu medveď!“ ? Problémové medvede musíme, a prepáčte, páni, musím vám povedať, že naozaj za rok 2023 bolo zaznamenaných 14 útokov, v roku 2022 to bolo 10 útokov, v roku 2021 osem útokov. Poďme eliminovať naozaj problémové medvede. Ale opakujem vám, chlapci obidvaja, toto sa už tu teraz rieši, toto tu už ten, my to už máme, my už máme na to prostriedky, len poďme tie prostriedky zefektívniť. Ja som nikdy nepovedal, Roman, nehnevaj sa, že problémové medvede nemáme strieľať, a ja som tiež z regiónu, aj mne ľudia píšu, možno viac ako tebe, ale, ale, ale naozaj tu tento zákon je len pre mňa to, že no dobre, tak dáme poľovníkom možnosť, aby ho mohli strieľať. Ďakujem veľmi pekne.
12. schôdza NR SR - 7.deň - B. popoludní
Dátum: 2024-04-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

160. Ďakujem veľmi pekne. No myslím, že sa už dneska nedostanem, dnes nedostanem ja k rozprave, ale moja rozprava bude naozaj veľmi faktická. A dnes sme tu začuli aj od vás, pán minister, veľmi pekné, emotívne veci. Viete, ja len chcem, by som, chcel by som od vás vedieť, že, že aká regulácia teda toho medveďa má byť, koľko ich máme streliť, koľko sa má streliť, aby tie medvede teda prestali chodiť do tých intravilánov, aby prestali chodiť. Ako zabezpečíte, aby tie medvede prestali tam chodiť, a ja sa len chcem spýtať, že pred takými 100-150 rokmi tie medvede tiež nemali prirodzeného predátora a bola tu regulácia. Bola tu... Tie medvede boli v pohodičke. Ja v tejto... vo svojej rozprave teda naozaj chcem veľmi fakticky a veľmi podrobne porozprávať, kde ten hlavný problém je, a dá sa to riešiť. Ja si nemyslím, že by to malo byť riešené týmto skráteným legislatívnym konaním, a som hlboko presvedčený, že my máme v súčasnosti naozaj možnosti, ako toto riešiť, len to treba naozaj veľmi, veľmi zefektívniť, zefektívniť. A čo je najdôležitejšie, chcem sa vrátiť k tomu, čo ste rozprávali o tom, že teda mali by byť pasienky pasienkami a lúky lúkami a poľnohospodárska pôda a vinice tým, čím sú. No, ja som vlastnil, teda vlastním aj pasienky a na nich sú teraz les a ja nechcem, ja chcem, aby ten les tam bol. Ale tí, čo chcú, a na tých svojich pasienkoch, čo vlastnia, no nech sa páči, nech si to teda vyčistia, keď chcú mať na pasienkoch lúku, tak nech si ju majú. Ale ja si nemyslím, že sme mali všetky pasienky teraz zlikvidovať a urobiť z lesa, ktorý je na nich, pasienky.
12. schôdza NR SR - 7.deň - B. popoludní
Dátum: 2024-04-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

126. Ďakujem. Roman, pozorne som si ťa vypočul a budem rád, keď si vypočuješ aj ty mňa, o malú chvíľu idem do rozpravy. Ja len chcem povedať, že ja som išiel tuná dole, rozprával som sa a teba to vyrušilo a, Roman, na tej druhej strane sa bavili tvoji kolegovia v kuse, ale ani jedného si neupozornil. A vieš, čo je, Roman, také, že vodu kážem a víno pijem, teraz pred chvíľou rozprával pán Blcháč a ty si vyrušoval a rozprával si sa. Takže vieš, ty si taký ten národovec, takže buďme takí spravodliví, tak sa ti veľmi ospravedlňujem, že som počas tvojho vystúpenia išiel niečo povedať tuná dole, a dotklo sa ťa to, ale budem na teba reagovať vo svojej rozprave, verím, že si to vypočuješ.
12. schôdza NR SR - 7.deň - A. dopoludnia
Dátum: 2024-04-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

80. Ďakujem veľmi pekne. Tak sme sa dozvedeli, pán Taraba, že vlastne tie medvede sú teraz progresívne. Majú progresívne myslenie a oni vlastne si robia, čo chcú. Oni si chodia skadiaľ... Čo si to dovoľujete, Štefunkova partia?! Čo si to vy dovoľujete? Progresívne medvede. Pán Taraba, vaše vystúpenie bolo zase populistické. A ja, pán Huliak vie, že aj ja som poľovník a naozaj od svojich šiestich rokov vyrastám v prostredí. Ja, pán Taraba, som stretol viackrát medveďa v lese, a keď si dáte do Googlu: Pročko, medveď, tak zistíte, že bol odo mňa desať metrov. Budem vystupovať v rozprave, pretože naozaj tento zákon je len populistický a vy, pán Taraba, ste povedali, že nestrašíte . Vy aj na Facebooku, aj teraz strašíte. Problém medveďov nie je za čias, ako tu strašia, ako tu rozprávajú aj poslanci koalície, z čias Budaja, alebo to spôsobili progresívci. Ja vám poviem vo svojej rozprave, kto to spôsobil a ako to spôsobil. A sme aj počuli, že až v roku 2004 tu boli obrovské problémy. A vy, historicky, rozprávate, že pri Bratislave neboli medveď ...? Medvedia dolina, Medveďovo sa volajú podľa čoho? Podľa vydry riečnej? Vy históriu nepoznáte. Strašíte ľudí s premnoženými, že tu je 6-tisíc medveďov. Vy strašíte ľudí. Áno, je tu problematika, ktorú treba riešiť, ale vy neriešite ten základný problém, prečo sa, prečo sú tu medvede, prečo je oveľa väčší výskyt medveďov? Vy riešite veci, ktoré, ktoré sú absolútne s tým nesúvisia. My tu máme schopné a naozaj dobré zákonom stanovené možnosti, ako eliminovať týchto, týchto medveďov. Budem to v rozprave rozprávať, ale, pán Taraba, medvede vám vyhrali toto... voľby? No vy ste teda úž... (Prerušenie vystúpenia časomerom.)
12. schôdza NR SR - 7.deň - A. dopoludnia
Dátum: 2024-04-25
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

44. Ďakujem veľmi pekne. No budem reagovať na vaše vystúpenie a na to, čo sa tu dialo. Počas celého vášho vystúpenia pán minister Taraba na vás pozeral takým spôsobom, to keď si pozrie národ, ako minister počúva človeka z opozície a ako reaguje, je smutné. Ale to, čo sa tu udialo, je niečo, čo sa ja tomu, predstavte si, že by niekto z nás povedal o poslankyni z druhého kúta, že je trúba sprostá. A počas vášho vystúpenia bývalý policajný prezident Ševčík tam rozprával svojim okolo a nazval vás trúbou sprostou. Ja si myslím, že sa vám ospravedlní, ak je normálny chlap, ak to nie je zbabelec, tak príde a ospravedlní sa vám. A toto to je, toto je, toto tu je. Včera som povedal, že nám vedie schôdzu obvinený predseda, obvinený je, a on ma nazval... (Prerušenie vystúpenia predsedajúcim.) Danko Andrej, podpredseda NR SR 45. Reagujte na vystúpenie pani poslankyne. Pročko, Jozef, poslanec NR SR 46. Áno, reagujem na ňu, na ňu, áno, áno, reagujem na ňu. Čiže toto sa tu deje a počas vášho vystúpenia, reagujem na vaše vystúpenie, sa toto udialo. Je to smutné, ja budem ešte vystupovať v rozprave, ale toto je smutné a, a ja si myslím, že aj pán Danko určite, ochranca žien, dohovorí svojmu členovi, aby sa takto nesprával v parlamente, takže ja verím, že sa vám za tú trúbu sprostú Ševčík ospravedlní. Ďakujem.
12. schôdza NR SR - 6.deň - B. popoludní
Dátum: 2024-04-24
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

26. Ďakujem veľmi pekne. Maroš, budeš ma počúvať? A ide preč. Škoda, Maroško. Škoda. No viem, ideš riešiť veci. Tak dobre, Maroško. Ide riešiť veci, lebo on chce s každým vychádzať, aj s tými, čo tu kradli roky. On nemal s nimi problém. Maroško je taký úžasný, škoda, že odišiel. Ale som rád, že pochválil našu vládu, že sme boli zodpovední aj v čase covidu, v čase vojny na Ukrajine, keď nám zdvíhali ceny vo všetkom, keď sa tu, keď tu bol klondajk pre nezodpovedných, ako bol Fico, ktorý tu robili naozaj antikampaň na všetko. Na všetko. Takže zodpovednejšie sme riadili túto krajinu, ako teraz za štyri mesiace Fico, ktorý už len za štyri mesiace urobil takú, takú, takú ťažobu na Slovensku, že to nie je možné. Škoda, že to Maroško si nevypočuje. No mňa mrzí to, že Maroško pri tom všetkom, ako ste to mysleli dobre, ste povalili našu vládu a dovolili ste týmto kšeftárom a maniakom, aby nám začali vládnuť, aby to tu robili tak, ako to robia, aby naozaj všetko, všetko, kultúru, RTVS, ekonomiku, aby to takto valcovali, aby si robili, čo chceli. Tak škoda, Maroško, že si odišiel, aby si si vypočul, že som rád, že si pochválil našu vládu, ale to, že ste hlavne vy povalili so SMER-om, s fašistami vládu, ktorá mohla ešte vládnuť, a dovolili ste Ficovi, aby zrušil špeciálnu prokuratúru, tak, Maroško, toto si za klobúk nedáš ty. Ďakujem.
12. schôdza NR SR - 5.deň - B. popoludní
Dátum: 2024-04-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

126. Ďakujem, no musím s vami v jednej veci súhlasiť, a to je to, že naozaj je to nespravodlivé, je to vec, ktorá je zase z dielne SNS o tom, aby sa tu umlčali ľudia a osobnosti, ktoré nemajú rovnaký názor, názor ako má vládna koalícia, absolútne s vami súhlasím. Bližšie ešte v rozprave budem rozprávať. Ale nesúhlasím s vami, lebo oni si to schvália a vy ste povedali, že veríte, že si mnohí to rozmyslia na základe toho, čo dostávajú, aké informácie, absolútne s vami nesúhlasím, pretože už pri zákone, v ktorom Fico dal amnestiu a svojim zločincom, ktorí roky kradli, udeľoval beztrestnosť, nemali, nemali absolútne žiadneho chochmesa, tak ja si myslím, že pri tomto zákone, kde Fico vie, ako mu medzivládne organizácie šliapu, šliapu na päty, lebo to sú naozaj podľa mňa ľudia, ktorí vidia, vedia a rozumia, reálne rozprávajú a ukazujú túto vládnu koalíciu. Pre Fica je to tŕň v päte, ktorý musí odstrániť, no a cez Danka a tuná dvoch poslancov SNS to len realizujú, aj keď to neni z ich hlavy, presne, hneď ma napadlo, že Fico prikázal a nie je to z ich hlavy, tak to idú robiť. Čiže toto je presne to, že s vami nesúhlasím, oni to, oni si to odsúhlasia, oni si to odhlasujú a nebudú mať s tým žiaden problém, pretože ako rozprávajú, no niektorí, niektorým ľudom začali vadiť tie, tie medzivládky, no, začali vadiť ľudom, ako je Fico, a ľudia, ktorí tu so spravodlivosťou nemajú nič spoločné.
12. schôdza NR SR - 5.deň - B. popoludní
Dátum: 2024-04-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

96. Michelko, vy urážate ľudí, pretože oligofrénia, naša neziskovka spolupracuje s týmito ľuďmi a vy ste jednoducho takýto človek. Ale som rád, že ste nehovorili, že som idiot a "shut upy" tu nespomínate. Vy sa počúvate, vy čo rozprávate? Vy tu rozprávate o mentálnej výbave. Vy sa počúvate? Povedali ste, že na tento zákon rok a pol, rok a pol bude verejná diskusia. Rok a pol na tento zákon? Ja som hlboko presvedčený, že to, čo povedal Gábor Grendel o tom Vietnamcovi, o tom únose, že Kaliňák dal príkaz a vy sa idete tým Vietnamcom poďakovať za to, že sme uniesli cez náš štát toho Vietnamca k nim a mohli ho tam potrestať. Ale vy sám dobre viete, že tí Vietnamci sú šikovní, naozaj šikovní, sú to výborní obchodníci, to bez urážky. A teraz ideme rýchle-rýchle riešiť Vietnamcov? Vy ani neviete, čo ste povedali. Ja som si to podrobne napísal. Povedali ste: treba zásadnú zmenu z ministerstva v tomto zákone , to ste povedali a toto je tá zásadná zmena? Tak to riešte komplexne, riešte to naozaj vcelku a nie takýmto spôsobom. Tak ako riešite fondy, tak ako riešite a ako idete riešiť RTVS, veď to je katastrofa! A to som, ja som o rozprave o tom rozprával. Rozprával som o tom, že ministerka Šimkovičová tu láme kultúru. Raz dá, Machalovi dá za 100 euro obrovské priestory štátne na dva dni! Veď to je taký papalášizmus, to je také zneužívanie moci a toto si vy robíte! A vy tu predkladáte poslanecký zákon a sám poviete, že o toto treba zásadnú zmenu z ministerstva. No tak nech to robí ministerstvo! A neurážajte ľudí, naozaj vy nadávate ľuďom do oligofrenikov. Vy ste, v živote ste nepracovali s týmito ľuďmi a s týmito deťmi, takže neurážajte ľudí, neurážajte! A to, že ste výkonný práporčík, veď tu vykonávate funkciu ministerky, no tak čo ste?